b'\n_START_ARTICLE_\nProsopocoilus (Psalidoremus) inclinatus\n_START_SECTION_\nUtseende\n_START_PARAGRAPH_\nEn middelsstor til stor (hannene 26-75 millimeter), avlang, matt brun til svart hjortebille. Store hanner har kraftige, lange kjever som er vinklet i midten og har 5-6 tenner i den ytre delen, hos mindre hanner er kjevene sigd- eller knivformede, gjerne sagtakkede p\xc3\xa5 innersiden. Hodet har ikke noen p\xc3\xa5fallende kj\xc3\xb8ler eller kn\xc3\xb8ler, pannen foran er bredt, U-formet innbuktet med et noks\xc3\xa5 stort, rundet framspring i midten. Antennene har en fire-leddet vifte. Pronotum er betydelig bredere enn langt, rektangul\xc3\xa6rt med noe framskutte forhj\xc3\xb8rner. Hunnen er mindre, bredere og blankere enn hannen, uten forst\xc3\xb8rrede kjever. Hodet er grovt og kraftig punktert.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer. Utviklingen tar trolig ett \xc3\xa5r. De voksne billene drikker gjerne sevje fra tr\xc3\xa6r.\n_START_SECTION_\nUtbredelse\n_START_PARAGRAPH_\nArten er utbredt i Korea, det nordlige Kina og Japan.'